ELŐREHOZOTT ÉRETTSÉGI

Az előrehozott érettségi szabályairól:

Előrehozott érettségi vizsga a tanulói jogviszony fennállása alatt, az érettségi bizonyítvány megszerzése előtt egyes érettségi vizsgatárgyból első alkalommal tett vizsga, amely letehető: 
a) idegen nyelvekből, kizárólag a középiskolai tanulmányok teljes befejezését megelőző első vagy második tanév vizsgaidőszakaiban, továbbá 
b) olyan érettségi vizsgatárgyból, amelyeknél a tanuló számára az adott vizsgatárgy vizsgájára való jelentkezés feltételeinek teljesítéséhez szükséges tantárgy, tantárgyak tanítása a középiskola helyi tanterve szerint a középiskolai tanulmányok befejezését megelőző tanévek valamelyikében lezárul, először a középiskolai tanulmányok teljes befejezését megelőző első vagy második tanév május-júniusi vizsgaidőszakában, valamint az azt követő vizsgaidőszakban. (100/1997. (VI. 13.) Korm. Rendelet 9.§ (3))
· Az őszi vizsga időszakban tervezett előrehozott vizsgát csak olyan tantárgyból lehet tenni, amelynek a tanulmányai már lezáródtak, vagy a jelentkező osztályozóvizsgát tett.
· A sikertelen előrehozott érettségi vizsga vagy a középiskolai tanulmányok teljes befejezését megelőzően tett sikertelen szintemelő érettségi vizsga esetében az adott vizsgatárgyból javító vagy pótló vizsgára legkorábban csak a rendes érettségi vizsga vizsgaidőszakában lehet majd jelentkezni.
· Sikeres érettségi vizsgát a tanulói jogviszony alatt ugyanazon, vagy alacsonyabb szinten nem lehet megismételni a jobb eredmény reményében.
· Szintemelő érettségi vizsgát az október-novemberi és a május-júniusi vizsgaidőszakban is lehet tenni.

A jelentkezés menete:

· Az iskola honlapjáról le kell tölteni az „Előzetes jelentkezési lap előrehozott érettségire” nyomtatványt. (Dokumentumok/Letölthető dokumentumok). Leadási határidő szeptember 3.
· Az olvashatóan kitöltött nyomtatványt, személyigazolvánnyal és lakcímkártyával együtt le kell adni nekem. Ha volt már előző vizsgaidőszakból eredménye, akkor annak a törzslapkivonatát is le kell adni.

· A leadott jelentkezési lapok alapján kiállítjuk a hivatalos jelentkezési lapot. Ezt leellenőrzés és aláírás után (18 év alattiaknál szülői aláírás is kell!) legkésőbb szeptember 7-ig vissza kell hozni, ezzel válik véglegessé a jelentkezés!

Az időpontokat érdemes megnézni a jelentkezés előtt. A leggyakoribb vizsgák időpontjai:

